Δημήτριος Βάλβης

Ο Δημήτριος Βάλβης (8 Μαΐου 1808- 30 Νοεμβρίου 1892) ήταν ανώτατος δικαστικός και πρωθυπουργός της Ελλάδας παντρεμένος με την Μάριου Σίλβα Ιταλικής καταγωγής  το 1833. Απέκτησε 3 αγόρια τον Ιωάννη το 1835, τον Κωνσταντίνο το 1838, και τον Σπυρίδωνα το 1842.  

Βιογραφικά στοιχεία
Γεννήθηκε στο Μεσολόγγι στις 8 Μαΐου 1808 (ή το 1814Google Βιβλία, Μακρυγιάννης Ν., Οι Πρωθυπουργοί της Ελλάδας, 1843-1979, σ. 96.) και καταγόταν από οικογένεια ιερωμένων. Πατέρας του ήταν ο Ιωάννης Βάλβης. Κατά τη διάρκεια της πολιορκίας του Μεσολογγίου, βρισκόταν μέσα στην πόλη με την οικογένειά του και την τελευταία στιγμή διέφυγε στη νήσο Κάλαμο και από εκεί στην Ιταλία, όπου βρισκόταν ο θείος του, Σπυρίδων Βάλβης, και ο αδερφός του, Ζηνόβιος Βάλβης, που σπούδαζε νομικά. Εκεί γνώρισε τη σύζυγό του Μάριου Σίλβα ιταλικής καταγωγής όπου την παντρεύτηκε το 1833. Απέκτησε 3 αγόρια τον Ιωάννη το 1835, τον Κωνσταντίνο το 1838, και τον Σπυρίδωνα το 1842. Ακολούθησε και αυτός την νομική επιστήμη σπουδάζοντας νομικά στο πανεπιστήμιο της Πίζας. Επέστρεψε στην Ελλάδα το 1834 και εισήλθε στον δικαστικό κλάδο. Το 1872 ανέλαβε την προεδρία του Αρείου Πάγου, θέση στην οποία παρέμεινε μέχρι και το 1885. Κατά τη διάρκεια της θητείας του διετέλεσε πρόεδρος του ειδικού δικαστηρίου που δίκασε μέλη της κυβερνήσεως Βούλγαρη (Σιμωνιακά). Λόγω της έκρυθμης πολιτικής κατάστασης, ο Βασιλιάς Γεώργιος Α΄ τον διόρισε στις 3 Μαΐου 1886 πρωθυπουργό, θέση στην οποία παρέμεινε για λίγες μέρες. Είχε τιμηθεί με τον Μεγαλόσταυρο του Σωτήρα.

Απεβίωσε στην Αθήνα στις 30 Νοεμβρίου 1892Πετρόπουλος Κ. Μεσολογγίτικες Δόξες  Οι Πέντε Μεσολογγίτες Πρωθυπουργοί: Σπυρίδων Ι. Τρικούπης, Ζηνόβιος Ι. Βάλβης, Δημήτριος Ι. Βάλβης, Επαμεινώνδας Δ. Δεληγεώργης, Χαρίλαος Σ. Τρικούπης,   1971, ανάκτηση 1-12-2012 μέσω Google Βιβλία. και ενταφιάστηκε στο Πρώτο Νεκροταφείο. 

 Παραπομπές 

Κατηγορία:Πρωθυπουργοί της Ελλάδας
Κατηγορία:Πρόεδροι του Αρείου Πάγου
Δ
Κατηγορία:Μεγαλόσταυρος του Τάγματος του Σωτήρος